hu hu hu hu hu hu is hu hu hu hu hu de hu hu hu hu hu hu hu hu hu hu hu hu hu hu hu hu en nl hu hu hu hu hu hu hu
A NAV idén is elkészíti minden magánszemélynek az SZJA bevallás tervezetét :: szecsikonyveles
A vállalkozási tevékenységet nem folytató természetes személynek, a vállalkozási tevékenységet folytató természetes személynek, a mezőgazdasági őstermelőnek és az általános forgalmi adó fizetésére kötelezett természetes személynek - ideértve a vállalkozási tevékenységét az adóév utolsó napját szüneteltető természetes személyt is - a személyi jövedelemadóról az adóévet követő év május 20-áig kell bevallást benyújtania, és a jövedelemadót az adóévet követő év május 20-áig kell megfizetnie. Fentieknek megfelelően a 2019. január 1-étől hatályos törvényi rendelkezés értelmében a 2018. évi személyijövedelemadó-bevallás benyújtási határideje egységesen, valamennyi adózói körre, így az egyéni vállalkozókra vonatkozóan is 2019. május 20. Ahogy az előző évben, a NAV idén is készít minden magánszemélynek adóbevallás tervezetet.
A munkáltatóknak, kifizetőknek a személyi jövedelemadó-bevallás kitöltéséhez szükséges összesített igazolást 2019. január 31-éig, az adóalapot vagy az adót csökkentő (kedvezményekhez 2 kapcsolódó) egyéb igazolásokat legkésőbb 2019. február 15-éig kell kiállítaniuk és átadniuk a természetes személyek részére.
A természetes személyek személyijövedelemadó-bevallási kötelezettségüket önadózás keretén belül, önállóan benyújtott 18SZJA jelű nyomtatványon vagy a Nemzeti Adó- és Vámhivatal (a továbbiakban: NAV) által elkészített adóbevallási tervezet elfogadásával vagy kiegészítésével és beküldésével teljesíthetik.
Az ügyfélkapuval rendelkezők 2019. március 15-től tekinthetik meg a tervezetet ügyfélkapujuk használatával.
Akik nem rendelkeznek ügyfélkapuval, azok pedig 2019.03.18-ig kérhetik, hogy a NAV postázza ki nekik papír alapon az elkészült tervezetet a következő módokon:
SMS-ben a +36 30 344 4304 telefonszámon 2019. január 7-től (az üzenetben meg kell adni az adóazonosító jelet és a születési dátumot a következők szerint: SZJAszóközadóazonosítójelszóközééééhhnn);
a NAV honlapjáról elérhető űrlapon (www.nav.gov.hu/eszja/eszja);
a "Kérelem az adóbevallási tervezet papír alapon történő átvételéhez" elnevezésű formanyomtatványon;
levélben kötetlen formában (az adóazonosító jel és a születési dátum feltüntetésével);
az ügyfélszolgálati irodákban személyesen vagy
a NAV Infóvonalán (telefonszám: 1819).
A NAV 2019.04.30-ig értesít arról, ha a tervezetben adókülönbözet (tartozás, vagy túlfizetés) mutatkozik.
Érdemes mindenképpen kikérni a tervezetet, hiszen a NAV csak azokból az adatokból tud dolgozni, amiket a munkáltatók, kifizetők bevallottak neki, ezért, amiről nem tud, azt nem tartalmazza a tervezet. Így a nem kifizetőtől származó, illetve azon jövedelmekről sem, melyek utána magánszemély maga köteles megállapítani és bevallani az adót.
Hogy át tudja a magánszemély tekinteni, és ha kell, javítani, jó bevallást beadni, szükséges a tervezet.
Azon magánszemélyeknek, akik nem adnak be saját bevallást, nem javítják, annak a tervezetét a NAV május 20-tól elfogadottnak tekinti.
A tervezetet javítani az ügyfélkapus regisztráció birtokában az e célra létrehozott online felületen, regisztráció nélkül a NAV közreműködése nélkül elkészített bevallás benyújtásával lehetséges.
Szécsi Róbert István egyéni vállalkozó - 6729 Szeged, Palánkai utca 51. +36-30-275-8881, e-mail: info(@)szecsikonyveles.hu - Adószám: 68226620-1-26 - EV nyilvántartási szám: 51430539 - PM regisztrációs szám: 176053
Sütiket használunk, hogy biztosítsuk a weboldal megfelelő működését és biztonságát, valamint hogy a lehető legjobb felhasználói élményt kínáljuk Neked.
Csak a legszükségesebbek elfogadása Összes elfogadása
Itt testreszabhatod a süti beállításokat. Engedélyezd vagy tiltsd le a következő kategóriákat, és mentsd el a módosításokat.